Paprastasis kalmaras
Paprastasis kalmaras (Loligo vulgaris) – paprastųjų kalmarų (Loliginidae) šeimos kalmarų rūšis. Paplitęs rytiniame Atlanto vandenyne (nuo Šiaurės jūros iki Gvinėjos įlankos) bei Viduržemio jūroje. Dažniausiai gyvena būriais toli nuo kranto. Užauga iki 30–40 cm ilgio. Aptakų kūną gaubia siaura nugarinė plokštelė – kriauklė padengta raumeninga mantija. Juda jis iš mantijos erdvės išstumdamas vandenį arba judindamas kūno šonuose esančias išaugas – pelekus. Kalmaras turi 8 čiuptuvus, 2 ilgus čiuptuvėlius, kurių galuose yra siurbtukai. Būna nuo permatomai pilkos iki rausvos spalvos. Žvejojamas.